***VZOREC POGODBE***

**OBČINA KOSTANJEVICA NA KRKI,** Ljubljanska cesta 7, 8311 Kostanjevica na Krki, ki jo zastopa župan, Robert Zagorc (v nadaljevanju občina), matična številka: 2179903, identifikacijska številka za DDV: SI71838449,

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa predsednica \_\_\_\_\_\_\_\_\_\_\_\_\_\_\_\_\_\_\_(v nadaljevanju izvajalec), matična številka: \_\_\_\_\_\_\_\_\_\_\_\_\_\_\_\_\_\_\_\_\_, identifikacijska številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_, transakcijski račun (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

skleneta

**POGODBO**

**O SOFINANCIRANJU ŠPORTNIH PROGRAMOV V LETU 2025**

**1. člen**

Občina Kostanjevica na Krki skladno s Odlokom o sofinanciranju izvajanja letnega programa športa v občini Kostanjevica na Krki in izborom izvajalcev na podlagi javnega razpisa z dne 7.2.2025, omogoča sofinanciranje športnih programov pod pogoji, opredeljenimi v tej pogodbi.

**2. člen**

Sredstva občine so namenjena izključno za izvedbo naslednjih programov:

1. Športne programe

2. Razvojne dejavnosti na področju športa

3. Šporne prireditve in promocija športa

4. Športna rekreacija – sofinanciranje najema telovadnice

Društvo je prejelo za programe od 1) do 4) \_\_\_\_\_\_\_\_\_\_\_\_\_točk, vrednosti točke za programe športa v letu 2025 je \_\_\_\_\_\_\_\_\_\_\_ €, vrednost točke za razvojne dejavnosti na področju športa v letu 2025 je \_\_\_\_\_\_\_\_\_\_\_\_\_\_€, vrednost točke za športne prireditve in promocija športa v letu 2025 je\_\_\_\_\_\_\_\_\_\_\_\_€, vrednost točke za športno rekreacijo v letu 2025 je \_\_\_\_\_\_\_\_\_\_\_\_\_\_ €.

**SKUPAJ VREDNOST PROGRAMOV: \_\_\_\_\_\_\_\_\_\_\_\_\_\_€.**

**3. člen**

Občina se obvezuje, da bo izvajalcu za izvedbo programov iz 2. člena pogodbe prispevala sredstva iz občinskega proračuna za leto 2025 v višini \_\_\_\_\_\_\_\_\_\_\_\_\_\_\_\_\_\_\_\_\_\_\_\_€, ki bremenijo proračunsko postavko 3741 - Dotacije za športne dejavnosti.

**4. člen**

**(upravičeni stroški)**

Občina bo sofinancirala upravičene stroške programa iz te pogodbe, ki:

* so povezani s prijavljenim programom in so nujno potrebni za uspešno pripravo in izvedbo programa;
* jih je izvajalec napovedal v prijavi;
* so skladni z načeli dobrega finančnega poslovanja, zlasti glede cenovne primernosti in stroškovne učinkovitosti;
* so dejansko nastali;
* so prepoznani in preverljivi na osnovi izvirnih dokazil;
* so evidentirani na ustreznih knjigovodskih/računovodskih listinah in v računovodskih evidencah;
* niso in ne bodo sofinancirani iz drugih virov Občine.

Neupravičene stroške programa nosi izvajalec.

**5. člen**

**(izplačila sredstev in poročanje)**

Občina bo nakazovala sredstva iz 2. člena te pogodbe praviloma mesečno po dvanajstinah, oziroma 30. dan po prejemu popolnega poročila (športne prireditve).

Izjemoma je možen tudi drugačen način nakazil (združevanje dvanajstin). Pogodbeni znesek iz 2. člena te pogodbe se uporablja od 01.01.2025 do 31.12.2025.

Občina bo nakazovala sredstva na transakcijski račun izvajalca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_, z dostavkom: za izvedbo programa.

Pri oddaji poročila o izvedenih aktivnostih bo prijavitelj moral predložiti verodostojne računovodske listine (račune, pogodbe, obračune za delo, potne naloge,…), ki prikazujejo realizirane stroške v višini zneska, opredeljenega v pogodbi o sofinanciranju, če ta za vse programe sofinancirane iz proračuna Občine Kostanjevica na Krki **presega 2.000,00 EUR .**

Prijavitelji, ki so sofinancirani na podlagi dvanajstin poročilo o izvedenih aktivnostih, z ustreznimi dokazili, oddajo **najkasneje do 25.11.2025.** V kolikor se poročilo ne odda pravočasno oz. le ta ne vsebuje ustreznih dokazil se izplačilo zaustavi, oziroma je prijavitelj dolžan neupravičeno prejeta sredstva vrniti. Ostali prijavitelji dokazila oddajo skupaj s poročilom ali zahtevkom za izplačilo.

Če Občina smatra, da je treba poročilo za posamezni program vsebinsko ali finančno dopolniti oz. spremeniti, določi izvajalcu primeren rok, v katerem mora le-ta predložiti dopolnjeno ali spremenjeno poročilo.

**6. člen**

Izvajalec lahko uporabi nakazana sredstva samo v namen, opredeljen s to pogodbo. Če občina ugotovi, da sredstva niso bila uporabljena v skladu s to pogodbo, lahko naslednji obrok zmanjša. Zmanjšanje sredstev je enako znesku nenamensko porabljenih sredstev.

**7. člen**

**(ničnost pogodbe)**

Ta pogodba je nična, kadar kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

**8. člen**

Če Občina ugotovi, da je izvajalec dajal napačne podatke, ali da je navajal neresnične podatke v razpisni dokumentaciji ob prijavi na razpis, izvajalec zgubi pravico do nadaljnjega financiranja oz. koriščenja objekta, vrniti pa mora vsa neupravičeno dobljena sredstva. Občina lahko tudi odloči, da tak izvajalec nima pravice do konkuriranja na javnem razpisu za sofinanciranje programov športa v naslednjem letu.

Izvajalec bo izvajal sofinancirane programe v skladu z urnikom, ki ga je podal v prijavi na javni razpis. V primeru spremembe urnika bo izvajalec pred spremembo obvestil občino.

**9. člen**

Izvajalec je dolžan omogočiti nadzor nad izvajanjem programov. Nadzor izvajajo pooblaščene osebe župana občine Kostanjevica na Krki. Nadzor je lahko napovedan ali nenapovedan. O opravljenem nadzoru se napiše zapisnik. V primeru zapisniško ugotovljenega neizpolnjevanja pogodbenih obveznosti se pri prvem ugotovljenem neizpolnjevanju pogodbenih obveznosti izvajalcu odšteje pogodbeni znesek nadzorovane skupine za 1 mesec vadbe, pri drugem ugotovljenem neizpolnjevanju pogodbenih obveznosti se izvajalcu odšteje pogodbeni znesek nadzorovane skupine za celo leto.

**10. člen**

Vsa morebitna nesoglasja bosta pogodbeni stranki reševali sporazumno, v primeru spora, bo spor reševalo pristojno sodišče v Krškem.

**11. člen**

Pogodba stopi v veljavo z dnem podpisa obeh pogodbenih strank.

**12. člen**

Pogodba je sestavljena v dveh (2) enakih izvodih, od katerih prejme vsaka pogodbena stranka en (1) izvod.

**DRUŠTVO:**  **OBČINA KOSTANJEVICA NA KRKI**

Robert Zagorc

župan

Datum: Datum:

Številka pogodbe: